สวัสดีค่ะปกติเคยทานยาคุมยี่ห้อมาวีลอน 21 ประจำเดือนมาปกติประมาณ 3 วันก็หมดปกติเป็นคนมีประจำเดือนน้อยอยู่แล้วค่ะ (ทานมาประมาน 2 ปี ค่ะ) เดือนนี้เปลี่ยนมากินยาสมินเพื่อรักษาสิวฮอร์โมนประจำเดือนมาวันแรกเป็นสีคล้ำๆออกน้ำตาลๆมีลิ่มเลือดหน่อยๆ วันที่สองยังเป็นสีน้ำตาลอยู่ค่ะ แต่มีอาการเหมือนเป็นประจำเดือนปกติ ปวดท้อง ปวดหลัง1.อยากทราบว่าในกรณีนี้ผิดปกติมั้ยคะ2.หากทานต่อไปเรื่อยๆจะทำให้ไม่มีประจำเดืิอนเลยมั้ยคะ หรือจะมา 1-2 วันแบบนี้ทุกๆเดือน3.หากเปลี่ยนกลับมากินมาวีลอนเหมือนเดิมจะมีผลข้างเคียงอะไรมั้ยคะ
สวัสดีค่ะ skyykiki,ผลข้างเคียงของการทานยาคุมกำเนิดบางยี่ห้อ อาจทำให้ประจำเดือนมามีปริมาณน้อย หรือมาน้อยวันได้ และหากทานต่อเนื่องไปนานๆ อาจทำให้ประจำเดือนไม่มาก็ได้ ดังนั้นการที่มีประจำเดือนมาเป็นสีน้ำตาล แสดงว่าเลือดประจำเดือนออกมาน้อย เลือดจึงสัมผัสกับอากาศนาน ทำให้เลือดเปลี่ยนจากสีแดงเป็นสีน้ำตาลได้ ซึ่งการมีเลือดออกน้อย อาจเป็นผลจากการเปลี่ยนยี่ห้อยาคุมได้ ซึ่งก็ไม่ได้อันตรายแต่อย่างใด1. หากเลือดประจำเดือนออกในช่วงที่เว้นการทานยา 7 วัน ถือว่าปกติ แม้จะมาปริมาณน้อยและเป็นสีน้ำตาลค่ะ2. การทานยาคุมกำเนิดมักจะทำให้ประจำเดือนมาทุกเดือน อย่างไรก็ตาม ยาคุมบางยี่ห้อมีปริมาณฮอร์โมนที่น้อย การทานต่อเนื่องนานๆ อาจทำให้ประจำเดือนขาดหายไปได้ แต่หากประจำเดือนขาดหายไปจริง ควรตรวจหาการตั้งครรภ์ด้วยค่ะ3. หากต้องการเปลี่ยนกลับมาทานยาคุมกำเนิดยี่ห้อเดิม สามารถทำได้ โดยแนะนำให้ทานยี่ห้อเดิมจนหมดแผงก่อน แล้วจึงกลับไปทานยี่ห้อเดิม ไม่ได้ส่งผลเสียแต่อย่างใด ส่วนผลข้างเคียง หากเคยทานยี่ห้อมาวีลอนแล้วไม่เกิดผลข้างเคียงอะไร ก็ไม่น่าเกิดผลอะไรค่ะ